Kulturlandskabet kan betragtes ud fra flere indfaldsvinkler. Ved en ''visuel synsvinkel'' beskriver man det landskabsbillede, man ser med øjnene, eller som kan studere ud fra [[Kort (geografi)|kort]] og billeder. En ''funktionel synsvinkel'' betragter menneskenes udnyttelse af områdets [[naturresurse]]r. I en ''strukturel synsvinkel'' vil man se på landskabet som et udtryk for beboernes tilpasning til økonomisk-politiske [[magtstruktur]]er i [[samfund]]et. Lægger man vægt på de forskellige måder folk identificerer sig med landskabet på, sådan som det kommer til udtryk i mundtlige beretninger, i [[litteratur]]en og [[kunst]]en, kan man sige, at man har en ''[[Humaniora|humanistisk]] Synsvinkel'' til landskabet.
Samfund Miljø_og_samfund